**Marko Pomerants** (sündinud 24. septembril 1964 Tamsalus) on Eesti poliitik ja riigitegelane.

Aastatel 2003–2005 oli Marko Pomerants Eesti sotsiaalminister, aastatel 2009–2011 Eesti siseminister ja aastatel 2015–2017 Eesti keskkonnaminister.

Haridus
-------

Marko Pomerants on lõpetanud 1982. aastal Tamsalu Keskkooli ja 1989. aastal Tartu Ülikooli geoloogia erialal diplomitööga "Pandivere Riikliku Veekaitseala ratsionaalne majandamine ja funktsionaalne tsoneerimine". 2002. aastal sai avaliku halduse magistrikraadi. Tema magistritöö teemaks oli "Intergovernmental Investment grants. Practice, Theory and Possibilities. The Case of Estonia".

Töökäik ja tegevus ühingutes
----------------------------

Pomerants on töötanud aastatel 1989–1990 Rakvere Looduskaitse Valitsuse juhataja asetäitjana, aastatel 1990–1994 Lääne-Viru Maavalitsuses looduskaitse talituse juhatajana ja aastatel 1994–1995 keskkonnaosakonna juhatajana.

Ta on SA Virumaa Muuseumid nõukogu esimees ja Eesti Võrkpalliföderatsiooni juhatuse liige.

Poliitiline tegevus
-------------------

Marko Pomerants
Aastatel 1995–2003 oli Marko Pomerants Lääne-Viru maavanem ja seejärel aastatel 2003–2005 Eesti sotsiaalminister Juhan Partsi valitsuses. Pomerants astus 2002. aastal Isamaa ja Res Publica Liidu (esmalt Res Publica) liikmeks. Ta on olnud X, XI (mh keskkonnakomisjoni esimees) ja XII ja XIII Riigikogu liige. 2015. aasta Riigikogu valimistel kandideeris ta valimisringkonnas nr 6 (Lääne-Viru maakonnas), sai 2681 häält ning osutus valituks ringkonnamandaadiga. Temast sai aga Eesti keskkonnaminister ja Riigikogus asus ta tööle alles pärast valitsuseliikme volituste lõppemist 12. juunil 2017.

Ta kandideeris ka 2023. aasta Riigikogu valimistel, kogus valimisringkonnas nr 6 (Lääne-Virumaa) 590 häält ega osutunud valituks.

Muu
---

2012. aasta märtsis kirjutas ajaleht Põhjarannik viitega Toila vallavolikogu liikmele Ronald Peetsile, et riigikogu liige Marko Pomerants hoiatas teda umbusaldamast volikogu esimeest Kalle Lehismetsa, viidates ohule jätta Toila sadama ja rannaala arendamise projekt riigi toetuseta.

Luulelooming
------------

Marko Pomerants on tuntud ajakirjanduses avaldatud lihtsakoeliste salmide poolest, mida ajaleht Postimees nimetas pomeriimideks.

Tunnustus
---------

* 2000 – Piirivalve teeneteristi II klass
* 2001 – Eesti Kaitseväe mälestusmedal "10 aastat taastatud kaitseväge"
* 2002 – Piirivalve rinnamärk "Mõõk ja Ilves"
* 2002 – Päästeteenistuse kuldrist
* 2004 – Pressisõber
* 2004 – Rehepapp (Eesti maksumaksja vaenlane)

Viited
------

1. ↑
2. ↑
3. ↑  Põhjarannik: Riigikogulane sekkus Toila võimutülisse (vaadatud 12.03.2012)
4. ↑  "Kes? Mis? Kus?" 2006, lk. 313

Välislingid
-----------

|  |  |
| --- | --- |
|  | Pildid, videod ja helifailid Commonsis: **Marko Pomerants** |

* Marko Pomerants saates "Kukul külas", 12. oktoober 2003, 1. osa, 2. osa
* "Marko Pomerants: hurraa, olen ülekaaluline!" Postimees, 29. oktoober 2008

|  |  |  |
| --- | --- | --- |
| Eelnev**Siiri Oviir** | **Eesti sotsiaalminister**2003–2005 | Järgnev**Jaak Aab** |
| Eelnev**Rein Lang *(kohusetäitja)*** | **Eesti siseminister**2009–2011 | Järgnev**Ken-Marti Vaher** |
| Eelnev**Mati Raidma** | **Eesti keskkonnaminister**2015–2017 | Järgnev**Siim Kiisler** |

| * v
* r
Eesti siseministrid |
| --- |
| Kuni 1940. aastani | 
Konstantin Päts • August Peet • Aleksander Oinas • Aleksander Hellat • Kaarel Eenpalu • Lui Olesk • Kaarel Eenpalu • Theodor Rõuk • Kaarel Eenpalu • Heinrich Laretei • Jaan Hünerson • Tõnis Kalbus • Ado Anderkopp • Jaan Hünerson • Johan Reinhold • Jaan Hünerson • Ado Anderkopp • Vladimir Rooberg • Ernst Ein • Johan Müller • Kaarel Eenpalu • Richard Veermaa • August Jürima |
| Eksiilis | 
Otto Tief • Johannes Sikkar • Aksel Mark |
| Alates 1990. aastast | 
Olev Laanjärv • Robert Närska • Lagle Parek • Mart Laar • Heiki Arike • Kaido Kama • Edgar Savisaar • Tiit Vähi • Märt Rask • Riivo Sinijärv • Robert Lepikson • Olari Taal • Jüri Mõis • Tarmo Loodus • Ain Seppik • Toomas Varek • Margus Leivo • Kalle Laanet • Jüri Pihl • Marko Pomerants • Ken-Marti Vaher • Hanno Pevkur • Andres Anvelt • Katri Raik • Mart Helme • Alar Laneman • Kristian Jaani • Lauri Läänemets |